આ જેટ ખરીદનાર અમેરિકાની એવિએશન ફર્મ છે એવિએશન મેનેજમેન્ટ સેલ્સ. જેટ ખરીદવા માટે અમેરિકન ફર્મે 5.05 મિલિયનની બોલી લગાવી હતી. આ રકમ ગઇવખતે સર્વિસ ટેક્સ ડીપાર્ટમેન્ટ દ્વારા કરાયેલી ઇ-લીલામીમાં બોલાયેલી રકમથી ઘણી વધુ હતી. લીલામીની શરુઆતે જ 1.9 મિલિયન ડૉલરની બોલી લાગી હતી. આ લીલામી વિજય માલ્યાની કિંગફિશર એરલાઇન્સ પર બાકી સર્વિસ ટેક્સની વસૂલી માટે હતી. જાણકારોનું કહેવું હતું કે બેહદ આલિશાન અને કસ્ટમાઇઝડ ઇન્ટિરિયર અને લક્ઝરીથી ભરપુર આ જેટ અમેરિકન ફર્મને ખૂબ જ સસ્તામાં મળી ગયું છે. જોકે પાંચ વર્ષથી આ જેટ ગ્રાઉન્ડેડ હોવાના કારણે ખૂબ ઓછી બોલી લગાવાઇ હોવાનું પણ જણાવાયું હતું. આ જેટમાં 25 યાત્રી અને 6 ક્રૂ મેમ્બર એકસાથે બેસી શકે છે. તેમાં એક બેડરુમ, બાથરુમ, બાર, કોન્ફરન્સ રુમ સાથે ઘણી સુવિધાઓ છે. આ જેટ સર્વિસ ટેક્સ વિભાગ દ્વારા મુંબઇના છત્રપતિ શિવાજી ઇન્ટરનેશનલ એપોર્ટ પર ખડું કરી દેવામાં આવેલું હતું જેને લઇને એરપોર્ટ ઓથોરિટીએ બોમ્બે હાઇકોર્ટમાં અરજી કરી હતી.